На основу чл. 67 и 71. Статута града Ужица («Сл. лист града Ужица», број 16/13 – пречишћен текст) и чл. 5 и 6. Одлуке о образовању Савета за заштиту и унапређење животне средине – Зелени савет (''Службени лист града Ужица''број 10/17) Скупштина Града Ужица , на седници одржаној \_\_\_\_\_\_\_ 2017. године, доноси

**РЕШЕЊЕ О ИМЕНОВАЊУ ЧЛАНОВА САВЕТА ЗА ЗАШТИТУ И УНАПРЕЂЕЊЕ ЖИВОТНЕ СРЕДИНЕ – ЗЕЛЕНИ САВЕТ**

**I** За чланове Савета за заштиту и унапређење животне средине – Зелени савет (У даљем тексту: Зелени савет) именују се:

1. **Дуња Ђенић**, чланица Градског већа

2. **Светлана Дракул**, Градска управа за урбанизам, изградњу и имовинско правне послове

3. **Александар Рафаиловић**, Градска управа за инспекцијске послове и комуналну полицију

4. **Слађана Митровић**, Градска управа за послове органа града, општу управу и друштвене делатности

5. **Снежана Марковић**, градска општина Севојно

6. **Александар Ристић** , Дом здравља Ужице

7. **Марина Туцовић**, Канцеларија за сарадњу са цивилним друштвом –Женски центар Ужице

8. **Душица Ристовић,** Канцеларија за сарадњу са цивилним друштвом – Удружење професора биологије ''Опстанак''

9. **Чедомир Цицовић**, Канцеларија за сарадњу са цивилним друштвом – Удружење дечије и церебралне парализе

10. **Страин Шуљагић**, Канцеларија за сарадњу са цивилним друштвом – Удружење грађана ''Друштво српских домаћина''

11. **Наташа Ћировић**, Високо пословно - техничка школа Ужице

12. **Оливера Јањић,** Завод за јавно здравље Ужице

13. **Милош Радојевић**, Регионална развојна агенција ''Златибор'' Ужице

14. **Биљана Кузмановић,** средства јавног информисања

15. **Никола Медојевић,** средства јавног информисања

**II** За обављање административних и техничких послова за потребе Савета, за секретара Савета, именује се Марија Кутлешић, запослена у Градској управи за урбанизам, изградњу и имовинско правне послове – Одељење за заштиту и унапређење животне средине.

**II** Мандат чланова и секретара Савета траје четири године, од дана ступања на снагу овог решења.

**III** Решење ступа на снагу осмог дана од дана објављивања у ''Службеном листу града Ужица''. Даном ступања на снагу овог решења престају да важе Решење о именовању чланова Савета за заштиту и унапређење животне средине – Зелени савет (''Службени лист града Ужица број 46/14, 7/15 и 13/15)

**РЕПУБЛИКА СРБИЈА**

**ГРАД УЖИЦЕ**

**СКУПШТИНА ГРАДА**

**I број 503-32/17**

**Датум: 2017.године**

**У ж и ц е**

**ПРЕДСЕДНИК СКУПШТИНЕ**

 **Бранислав Митровић**

**Образложење**

Чланом 67. Статута града Ужица, прописано је да Скупштина града оснива стална и повремена радна тела за разматрање питања из своје надлежности.

Чланом 71. Статута града Ужица прописано је да Скупштина оснива стална и повремена радна тела, а да се актом о образовању повременог радног тела, утврђују назив и област за коју се оснива, задаци, број чланова и друга питања значајна за рад радног тела.

Одлуком о образовању Савета за заштиту и унапређење животне средине – Зелени савет (''Службени лист града Ужица'' број 10/17) образован је Савет за заштиту и унапређење животне средине – Зелени савет.

У члану 5. Одлуке прописано је да Савет има 15 чланова које именује Скупштина Града, на период од четири године.

Чланом 6. Одлуке се прописује да је члан Градског већа задужен за област животне средине и одрживог развоја, по функцији и члан Савета а да остале кандидате за чланове Савета, на захтев члана Градског већа задуженог за област животне средине и одрживог развоја предлажу:

* *три кандидата*, начелници Градских управа и то по једног запосленог у градској управи

на пословима заштите животне средине, инспекцијским пословима или пословима комуналне полиције и правним пословима,

* *једног кандидата*, председник градске општине Севојно,
* *једног кандидата,* Дом здравља Ужице,
* *четири кандидатa*, Канцеларија за сарадњу са цивилним друштвом,
* *једног кандидата*, Високо пословно - техничка школе Ужице;
* *једног кандидата*, Завод за јавно здравља;
* *једног кандидата*, Регионална развојна агенција Ужице а
* *два кандидата*, су представници средстава јавног информисања.

Овлашћени предлагачи су на основу Захтева члана Градског већа задуженог за област животне средине и одрживог развоја, доставили именованих предлоге кандидата.

Градско веће је на седници одржаној 21. јуна 2017.године, утврдило предлог Решења и предлаже Скупштини да предлог размотри и усвоји.